ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 มิถุนายน 2564

เรื่อง การขยายเวลาในการยื่นคำขออนุญาตเข้าทำประโยชน์ในพื้นที่ป่าไม้ ตามมติคณะรัฐมนตรี
 เมื่อวันที่ 23 มิถุนายน 2563

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 1149 ลงวันที่ 4 มิถุนายน 2564

สิ่งที่ส่งมาด้วย สำเนาหนังสือสำนักงานพระพุทธศาสนาแห่งชาติ ที่ พศ 0003/5128

 ลงวันที่ 22 มิถุนายน 2564 จำนวน 1 ฉบับ

ตามที่ได้แจ้งเรื่องการขยายเวลาในการยื่นคำขออนุญาตเข้าทำประโยชน์ในพื้นที่ป่าไม้
ตามมติคณะรัฐมนตรี เมื่อวันที่ 23 มิถุนายน 2563 โดยคณะรัฐมนตรีได้มีประชุมปรึกษาเมื่อวันที่
11 พฤษภาคม 2564 เห็นชอบขยายเวลาในการยื่นคำขออนุญาตเข้าทำประโยชน์ในพื้นที่ป่าไม้ โดยให้ส่วนราชการหรือหน่วยงานของรัฐ ยื่นคำขออนุญาตเข้าทำประโยชน์ในพื้นที่ป่าไม้ภายใน 120 วัน นับตั้งแต่วันที่คณะรัฐมนตรีมีมติให้ขยายเวลาในการยื่นคำขออนุญาต ทั้งนี้ เมื่อครบกำหนดระยะเวลา 120 วัน นับตั้งแต่วันที่คณะรัฐมนตรีมีมติเห็นชอบให้ขยายเวลาในการยื่นคำขออนุญาตเข้าทำประโยชน์ในพื้นที่ป่าไม้ก่อนได้รับอนุญาตในครั้งนี้แล้ว
ห้ามมิให้ส่วนราชการหรือหน่วยงานของรัฐใด เข้าทำประโยชน์ในพื้นที่ป่าไม้ก่อนได้รับอนุญาตอีกอย่างเด็ดขาด (สิ้นสุดการยื่นคำขอวันที่ 7 กันยายน 2564) และหากปรากฏว่า ยังมีส่วนราชการหรือหน่วยงานของรัฐใดฝ่าฝืน ให้พิจารณาดำเนินการตามกฎหมายอย่างเคร่งครัด ความละเอียดแจ้งแล้ว นั้น

 กรมส่งเสริมการปกครองท้องถิ่นได้รับการขอความอนุเคราะห์จากสำนักงานพระพุทธศาสนาแห่งชาติ
ให้แจ้งผู้นำท้องถิ่นสำรวจข้อมูลการเข้าทำประโยชน์ในพื้นที่ป่าไม้ของพระสงฆ์ หากพบว่ายังไม่มีการยื่นคำขออนุญาต ขอให้แจ้งดำเนินการยื่นคำขออนุญาตเข้าทำประโยชน์ในพื้นที่ป่าไม้ตามมติคณะรัฐมนตรีเมื่อวันที่ 23 มิถุนายน 2563 โดยด่วน รายละเอียดตามสิ่งที่ส่งมาด้วย

 จึงเรียนมาเพื่อโปรดทราบ และขอความร่วมมือจังหวัดแจ้งองค์กรปกครองส่วนท้องถิ่นประสานสำนักงานพระพุทธศาสนาจังหวัดดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

ร.อสถ.....................................

ผอ.กสว...................................

ผอ.กง.ทช. .............................

หน.ง. ......................................

จนท. ......................................

กลุ่มงานทรัพยากรธรรมชาติ

โทร. ๐๒ 2๔๑ ๙๐๐๐ ต่อ 2113

ผู้ประสานงาน นายฐนกริศน์ รัตนพงศ์กวี